alexandrainst/scandi-wiki huggingface dataset:
Art Malik

Art Malik (født 1952) er en britisk skuespiller kjent fra tv-serier som Juvelen i kronen og Borgia og fra filmer som  og Sanne løgner.

Mailk har medvirket i over 30 filmer og over 80 tv-produksjoner i løpet av karrieren. Han har også gjort en del sceneopptredener.

Han ble født Athar ul-Haque Malik i Bahawalpur, Pakistan, som sønn av Zaibunisa og Mazhar ul-Haque Malik. Hans far jobbet som kirurg i Storbritannia og Art Malik ble sendt etter da han var tre år. Han fikk sin skuespillerutdanning ved Questors Theatre og Guildhall School of Music and Drama og ble siden tilknyttet teater som Old Vic og Royal Shakespeare Company.

Malik tv-debuterte i en episode av den britiske serien Mixed Blessings (1978) og har siden hatt faste roller i serier som Hothouse (1988), Stolen (1990), Unfinished Business (1998–1999), Life Support (1999), Holby City (2003–2005), Upstairs Downstairs (2010–2012) og Borgia (2011–2014). Han fikk sitt gjennombrudd i rollen som Haru Kumar i miniserien Juvelen i kronen (1984). Han har også hatt sentrale roller i miniserier som Det svarte tårnet (1985), Shadow of the Cobra (1989), The Seventh Scroll (1999), In the Beginning (2000), Messiah (2001), Ben Hur (2010), Arthur & George (2015) og The Woman in White (2018). Han har også medvirket i flere tv-filmer, deriblant West of Paradise (1986), Harem (1986) og Path to Paradise (1997). Han har utover dette hatt gjesteopptredener i en rekke serier, deriblant Bergerac (1981), Minder (1984), Kavanagh QC (1996), Dalziel og Pascoe (2006), Lewis (2009), Poirot (2010), Kalde føtter (2016), Sherlock (2017), Doctor Who (2008 og 2018), Tause vitner (2 episoder, 2019) og The Man Who Fell to Earth (4 episoder, 2022).

Han filmdebuterte i Arabiske eventyr (1979) og har siden hatt større roller i filmer som blant annet James Bond: I skuddlinjen (1987), Turtle Beach (1992), Year of the Comet (1992), Calcutta – Gledens by (1992), Uncovered (1994), Sanne løgner (1994), Clockwork Mice (1995), A Kid in King Arthur's Court (1995), Nina's Heavenly Delights (2006), Bhaag Milkha Bhaag (2013), Mirzya (2016) og Halal Daddy (2017).

Art Malik ble gift i 1980 med skuespiller Gina Rowe. De har to barn sammen.

Referanser

Eksterne lenker 

 

Engelske skuespillere
Personer fra Bahawalpur District i Punjab
Personer fra London
Migranter til Storbritannia
Erik Anders Sæter

Erik Anders Sæter (født 18. desember 1996 på Storjorda i Hamarøy)
er en norsk artist, youtuber, influenser og TV-personlighet. Sæter er kjent fra sine deltakelser i blant annet Paradise Hotel i 2018 og 2021 og Farmen kjendis i 2019. I 2019 var han programleder, sammen med Isabel Raad, i Veien til Pærra på TV3. Sammen med halvbroren Erlend Elias Bragstad driver han podcasten Erlend Elias og Erik Anders. 

Sæter ga ut sin debutsingel «Ukjent» i februar 2019. Singelen nådde 39.-plass på Spotifys topp-50-liste i Norge. 

Erik Sæter er vokst opp på Storjorda, i den tidligere Tysfjord kommune, og er sønn til lokalpolitikerne Anders Sæter og Ann Irene Sæter. 
Han var elev ved Hamarøy sentralskole på Oppeid, og videreutdannet seg på NTNU hvorfra han har en bachelorgrad i statsvitenskap.

Sæter har de siste årene vært en delaktig samfunnsdebattant i saker som handler om kroppspositivisme og rollene til norske kjendiser.

TV-deltakelser (utdrag) 
 2018: Paradise Hotel (sesong 10, 2.-plass), TV3
 2019: Farmen kjendis (sesong 3), TV 2
 2019: Veien til Pærra, TV3
 2019: Helt Ærlig, TV3 
 2020: Drømmehytta, TV 2 Play
 2021: Paradise Hotel (sesong 14, 2.-plass), TV3
 2021: Camp Kulinaris (sesong 5, utfordrer), TV3
 2022: Norske beefer, NRK 
 2023: Torpet kjendis (sesong 7), TV 2

Diskografi (utvalg)
 2019 «Ukjent» (singel) 
 2019 «Skyfri» (singel)
 2020 «Nostalgi» (singel)
 2020 «Gutta backer» (feat. Johannes Magnussen) (singel)
 2020 «Kongen ifra nord» (feat. Johannes Magnussen) (singel)

Referanser

Eksterne lenker 
 Erik Anders Sæter hos IMDb

Norske realitydeltakere
Youtubere fra Norge
Personer fra Tysfjord kommune
Personer fra Hamarøy kommune
Foredragsholdere
Farmen-deltakere
Anne Lise Olsen

Anne Lise Olsen (født 30. august 1994) er en norsk fotballspiller som spiller for Viking.

Hun debuterte i Toppserien for LSK Kvinner i juni 2012 i en bortekamp mot Kolbotn, da hun ble byttet inn for Isabell Herlovsen fire minutter før slutt. Hun ble serie- og cupmester med LSK Kvinner i 2014.

Før 2015-sesongen gikk hun til Vålerenga. Hun ble Vålerengas toppscorer i Toppserien både i 2015 og 2016. I 2017 spilte hun fra start i cupfinalen mot Avaldsnes, som endte med 0–1-tap. Etter fire sesonger i klubben, ga hun seg i Vålerenga etter 2018-sesongen.

Etter to sesonger i 1. divisjon for Grei, ble hun i 2021 spillende hovedtrener for Kristiansund BK i 3. divisjon.

I 2022 ble hun idrettsansvarlig på Wang Ung i Sandnes, og samtidig spillende hjelpetrener for Viking i 2. divisjon.

Referanser

Eksterne lenker 

 

Norske fotballspillere
Fotballspillere for LSK Kvinner
Fotballspillere for Vålerenga Fotball
Norgesmestere i fotball
Sentralbadet i Bergen

Sentralbadet i Bergen var Bergens første svømmehall, som ble oppført i 1960. Svømmeanlegget var på den tiden regnet som Norges mest moderne svømmehall med flere ulike fasiliteter.

Historie 
I 1960 ble Sentralbadet i Bergen bygget, og var da Bergens første svømmehall med 25 metersbasseng. Fra dagen svømmehallen åpnet ble det betegnet som et av de mest morderne svømmeanleggene i Norge. Bygget ble tegnet av Halfdan B. Grieg, og har karakteristiske trekk med store vinduer på ene siden av bygget og flater uten vinduer på andre sider. Fra 1981-1985 ble sentralbadet bygget om. I dag har noen kunstnere tillatelse til å tagge på bygget, og denne typen gatekunst endres ofte.  

Da Sentralbadet i Bergen åpnet hadde svømmeanlegget flere flotte fasilieter. Noen av disse var;  

 Dampbad
 Styrtbad
 Romerbad
 Karbad
 Kullsyrebad
 Restaurant med utsikt til svømmeanlegget
 Norges første bowlinghall i kjelleren
 Treningssenter i senere tid

Svømmeanlegget ble lagt ned i 2014 da det nye svømmeanlegget ADO Arena ble bygget. Siden den gang har bygget blitt brukt til flere formål. I flere år etter at bassenget stengte ble den årlige Pepperkakebyen bygget her. Det var meningen at dette også skulle gjøres frem til 30 års jubileet i 2021, men på grunn av koronapandemien ble Sentralbadet brukt som vaksinestasjon. Fra 2021 og frem til mars 2022 kunne Bergens befolkning bli vaksinert her. I fremtiden skal bygget bygges om til kulturhus.

Eksterne lenker 
 https://www.bergenbyarkiv.no/bergenbyleksikon/arkiv/1423067
 https://www.grind.no/midthordland/bergen/sentralbadet 

Svømmehaller i Norge
Idrettsanlegg i Bergen
Byggverk fullført i 1960
Ildgruben reinbeitedistrikt

Ildgruben reinbeitedistrikt (organisasjonsnummer 975 746 712) tilhører Nordland reinbeiteområde og er det nordligste reinbeitedistriktet på sørsamisk område. Distriktet grenser i nord mot Saltfjellet reinbeitedistrikt, i sør mot Røssåga reinbeitedistrikt og i vest mot Hestmannen/Strandtindene reinbeitedistrikt. Distriktet befinner seg i kommunene Rana, Hemnes og Hattfjelldal. I perioden 1985–2005 hadde distriktet også vinterbeiter i Storuman kommune i svensk Lappland i Västerbottens län. Distriktet mistet denne retten på grunn av manglende revisjon av Reinbeitekonvensjonen av 1972.

Ildgruben reinbeitedistrikt er oppkalt etter stedsnavnet ildgruben som befinner seg 8.5 km øst for bydelen Gruben i Mo i Rana. Distriktet ble opprettet 7. mars 1996, og har som besøksadresse Tverrvatnet i den østlige delen av Rana.

Anlegget i Tverrvatnet fungerer som «navet» i arealbruken da all rein er innom anlegget på høsten. I vintrer når det må gjennomføres tilleggsfôring foregår dette med base i Tverrvatnet, men det tilleggsfôres også andre steder i distriktet. Da er reinen i dette området gjennom lengre perioder.

Det er 2 siidaandeler i distriktet. Lifjell-familien driver begge siidaandelene. Øvre reintall for distriktet er 900 rein i vårflokk. Distriktet står for en betydelig verdiskaping, både direkte gjennom omsetning av reinkjøtt, men også gjennom tilleggsnæring i tilknytning til reindriften. Distriktet skaper årlig verdier for mellom 3 og 4 millioner kroner i omsetning.

Lifjellfamilien driver også Lifellbovre (samisk: «Lifjell-butikken»), som selger samisk brukskunst, ting for kjøkken og interiør, klesplagg og smykker.

Eksterne lenker
 Lifellbovre

Referanser

Sørsamisk reindrift
Næringsliv i Rana
Næringsliv i Hemnes
Næringsliv i Hattfjelldal
Etableringer i 1996
1996 i Norge
Eilerich von Weisburg

Eilerich von Weisburg (også Ejler Jensen Visborg)(ca. 1620-1697)  var oberst og kommandant på Frederiksten og Akerhus.

Han fødtes formentlig på Gulland (Gotland) og tjente først som menig i Nederlandene før han kom til Norge for å delta i Hannibalfeiden. Siden gikk han igjen i fremmed krigstjeneste. Tilbake i Norge steg han i gradene, og ble adlet von Weisburg i 1671. 1677 tiltrådte han som kommandant på Frederiksten frem til 1683, hvoretter han til pensjonsalder virket som kommandant på Akershus. Sine siste år bodde han i Bergen.

Referanser 

Norske offiserer
Danske offiserer
Good Gracious, Annabelle

Good Gracious, Annabelle er en amerikansk stumfilm fra 1919, regissert av George Melford.

Handling 
Annabelle Leigh var vitne til farens død i en kamp om et gruve-krav. Hun giftet seg deretter med John Rawson, en skjeggete eremitt som hadde kidnappet henne for å beskytte henne - men hun sender henne snart vekk. Annabelle bor dermed luksuriøst ved et fasjonabelt hotell i New York, som Rawson betaler for. Men Annabelle sliter med stor gjeld - og velger å selge farens gruve-aksjer til den skruppelløse finansmannen George Wimbledon.

Annabelle blir snart ansatt som kokk ved eiendommen hans på Long Island. Rawson reiser senere til storbyen for å få tak i aksjene som kan gi ham kontroll over gruven. Men han forelsker seg i Annabelle uten å gjenkjenne henne, og han leier i det skjulte herskapshuset av hovmesteren som tar hånd om eiendommen.

Skuespillere 
 Billie Burke som Annabelle Leigh
 Herbert Rawlinson som John Rawson
 Gilbert Douglas som Harry Murchison
 Crauford Kent som George Wimbledon
 Frank Losee som William Gosling
 Leslie Casey som Wilbur Jennings
 Gordon Dana som Alfred Weatherby
 Delle Duncan som Ethel Deane
 Olga Downs som Gwendolyn Morley
 Thomas Braidon som James Ludgate
 Billie Wilson som Lottie

Referanser

Eksterne lenker 

Stumfilmer fra USA
Filmer fra 1919
Gun Law

Gun Law er en amerikansk stumfilm fra 1919, regissert av John Ford.

Handling 
En detektiv på vegne av myndighetene er på sporet av kjeltringen «Cisco Kid» men etter hvert forelsker detektiven seg i kjeltringens søster. Detektiven må deretter slåss mellom kjærlighet og plikt.

Skuespillere 
 Pete Morrison som Dick Allen
 Helen Gibson som Letty
 Hoot Gibson som Bart Stevens
 Jack Woods som Cayuse Yates
 Otto Meyer som et gjengmedlem
 Harry Chambers som et gjengmedlem
 Ed Jones som et gjengmedlem

Referanser

Eksterne lenker 

Stum-kortfilmer fra USA
Kortfilmer fra 1910-årene
Stum-westernfilmer
The Gun Packer

The Gun Packer er en amerikansk stumfilm fra 1919, regissert av John Ford.

Skuespillere 
 Ed Jones som Sandy McLoughlin
 Pete Morrison som Pearl Handle Wiley
 Magda Lane som Rose McLoughlin
 Jack Woods som Pecos Smith
 Hoot Gibson som en gjeng-leder
 Jack Walters som Brown
 Duke R. Lee som Buck Landers
 Howard Enstedt som Bobby McLoughlin

Referanser

Eksterne lenker 

Stum-kortfilmer fra USA
Kortfilmer fra 1910-årene
Stum-westernfilmer
Happiness a la Mode

Happiness a la Mode er en amerikansk stumfilm fra 1919, regissert av Walter Edwards.

Skuespillere 
 Constance Talmadge som Barbara Townsend
 Harrison Ford som Richard Townsend
 Betty Schade som Dorothy Mitchell
 Myrtle Rishell som Eileen
 Paul Weigel som advokat Logan
 Thomas Persse som Thompson
 Al Fremont som Greenburg

Referanser

Eksterne lenker 

Stumfilmer fra USA
Filmer fra 1919
Hard Boiled

Hard Boiled er en amerikansk stumfilm fra 1919, regissert av Victor Schertzinger.

Handling 
En musikalsk komedietrupp ledet av primadonnaen Corinne Melrose blir strandet i den lille byen Nilesburg i Arizona, da showets manager forlater byen med alle pengene deres. Når Corinne bruker sin siste cent på en togbillett til en av de andre ansatte, blir hun rådet av en ansatt ved stasjonen til å søke hjelp fra en godhjertet gammel kvinne som heter tante Tiny Colvin. Hun tar Corinne inn, men innrømmer at hun også er i store økonomiske problemer fordi hun skylder 200 dollar til en pengeutlåner, Deacon Simpson, som nå krever umiddelbar tilbakebetaling.

Simpson, en gift mann, blir forelsket i Corinne og gjør upassende romantiske fremskritt mot henne. Corinne truer med å avsløre oppførselen hans ovenfor hans kone og resten av innbyggerne i byen - med mindre han gir tante Tinys pengene hun trenger. For å unngå en skandale, går han med på dette. Billy Penrose, en tenor som er forelsket i Corinne, ankommer Nilesburg i Arizona med nyheter om muligheten til å delta på vaudeville­opptredninger i New York. Men Corinne har for lengst blitt fullstendig trollbundet av den lille byen, og ønsker å bli boende der for godt.

Skuespillere 
 Dorothy Dalton som Corinne Melrose
 William Courtright som Deacon Simpson
 Gertrude Claire som tante Tiny Colvin
 Walter Hiers som Hiram Short
 Nona Thomas som Daisy May
 Billy Mason som Billy Penrose

Referanser

Eksterne lenker 

Stumfilmer fra USA
Filmer fra 1919
Brostrup Schørt

Hans Brostrup Jacobsen von Schørt (ca. 1630-1703) var kommandant på Akershus og overberghauptmester i Norge. 

Han skal ha vært sønn av borgermester på Christianshavn (København) Jacob Hans Drejer (Dreyer), og bror til Hans Jacob Schørt. Etter noen tid som offiser i utenlandsk tjeneste ble han generalmajor i 1675, og kom i dansk tjeneste fra 1680-86. Fra 1680 var han kommandant på Akershus og generalmajor i artilleriet, og samtidig overberghauptmester på Kongsberg. Han skal ha vært utilfreds med det dyre livet i Christiania, og kom i strid med feltmarskalk Wedel, som i sin tur klaget over Schørt til kongen. Han ble kaldt til København til megling, og skjønt overberghauptmannen fikk kongens medhold, ble han forflyttet til guvernør over Fodfolket i Fyn samt over festningene og artilleriet på Fyn og i Jylland. Han fortsatte dog med å være overberghauptmann i Norge. I 1683 mottok han ridder av Dannebrog og ble året etter generalløytnant. 

I 1687 søkte han sin avskjed, og to år senere var han i hessisk tjeneste som sjef for artilleriet og kommandant i byen Kassel. I følge en gravsten døde han her den 25. mars 1703.

Konstruktør 
Schørt var også konstruktør; han lot haubitser og kanoner støpe i Norge, og i 1684 var han på Hammermøllen ved Kronborg Geværfabrik, hvor han fikk utviklet et par geværmodeller. Det er også blitt hevdet at Schørt var den egentlige oppfinner av sentrifugalpumpen.

Våpenskjold  
Ved en venstre rød skråbjelke, belagt med tre sølv roser, av gull og blått delt skjold. På hjelmen en krone, på hvilken en rød standart på sort stang, forved hvilken en rød sparre, belagt med tre sølv roser, mellom to av rødt og sølv vekselvis delte vesselhorn.

Referanser 

Danske offiserer
Norske offiserer
Lyrikkåret 2022



Dødsfall 
15. september – Nils Christian Moe-Repstad, norsk lyriker (50)

Referanser
Tanabru skole

Tanabru skole - Deanusálddi skuvla er en 1.-10 skole i Tana kommune. 

Tanabru skole er den nyeste og største skole i Tana kommune  og var ferdig i 2016. Da avviklet Tana kommune de andre ungdomsskolene (Boftsa Oppvekstsenter og nedlagte Seida skole)  og alle ungdomsskole elevene ble samlet på Tanabru skole. Tanabru skole rekrutterer også egne elever til ungdomsskolen.

Tanabru skole  en norsk offentlig grunnskole som ligger sentralt i Tanabru i Tana kommune, Finnmark fylke.

Det er flerbrukshall og svømmebassenger ligger tett opp ved skolen. Det er også skiløyper, skiskytterstadion og fotballbane i umiddelbar nærhet til skolen.  

Deanu sámeskuvla – Tana Sameskole er naboskolen til Tanabru Skole.

Skolen legger stor vekt på godt læringsmiljø.

Tanabru skole ledes av rektor Øystein Albrigtsen fra desember 2021. 

(Tidligere rektorer Else Maria Seim, Henrik Øyvind Kolstrøm, Heidi Merete Wilsgård)

Skoler i Tana
Barne- og ungdomsskoler i Troms og Finnmark
Erik Ode

Erik Ode (1910–1983) var en tysk skuespiller og regissør, kjent fra tv-serien Der Kommissar.

Ode medvirket i 50 filmer og nærmer 30 tv-produksjoner i løpet av karrieren. I tillegg hadde han regi på 22 filmer og over 20 tv-produksjoner. Han gjorde også en del sceneopptredener.

Han ble født Fritz Erik Signy Odemar i Berlin som sønn av Fritz Odemar og Erika Nymgau-Odemar, begge skuespillere. Etter videregående begynner han i lære på et fototeknisk institutt. Hans mål var å jobbe som kameramann og han fikk jobb som assistent til den østerrikske filmfotografen Otto Kantureks.

Ode filmdebuterte i en alder av 12 år i rollen som en ung Jesus i stumfilmen Menneskenes sønn (I.N.R.I.) (1923). Hans voksendebut var i kabareten Anti i 1928. Ode dukket opp på en rekke Berlin-scener og hadde fra 1930 små roller i lydfilmer. Under andre verdenskrig ble han satt til å underholde tyske tropper og var stasjonert i Norge og Frankrike.

Han regidebuterte i 1950 med filmkomedien Skandal in der Botschaft. I 1960-årene gikk han over til å regissere for TV.

I 1969 fikk han hovedrollen som Herbert Keller i kriminalserien Der Kommissar, en rolle han hadde til 1976. Fra 1977 til 1981 hadde han den ene hovedrollen i kriminalserien Sonne, Wein und harte Nüsse, som hans kone også medvirket i.

Han ble gift i 1942 med skuespiller Hilde Volk.

Referanser

Eksterne lenker 

 

Tyske skuespillere
Tyske regissører
Personer fra Berlin
Hospitalsparken

Hospitalsparken er en park ved Hospitalsløkkan vest i Midtbyen i Trondheim som omkranser Hospitalskirken. Parken er oppkalt etter Trondhjems Hospital og er strøkets eneste grønne lunge i kvartalstrukturen. Hospitalsparken ligger mellom gatene Hospitalsløkkan, Kongens gate og Hospitalsgata.

Parken ble etablert i 1827 og erstattet Hospitalets kirkegård, som var i bruk som kirkegård for Hospitalet fra middelalderen og frem til den ble nedlagt ved kirken sommeren 1822.

Bildegalleri

Referanser

Litteratur 

Parker i Trondheim
Midtbyen (Trondheim)
Etableringer i 1827
LGB Alliance

LGB Alliance er en britisk aktivistgruppe som ble etablert i 2019 og som arbeider mot transpersoners juridiske rettigheter, særlig mot retten til å endre juridisk kjønn. Den arbeider også mot undervisning om kjønnsmangfold og hevder at lesbiske blir «utryddet» av «transkjønnisme» (transgenderism). Gruppen har blitt beskrevet som transfobisk av politikere fra Labour Party. Gruppen har også blitt omtalt av Hope not Hate som transfiendtlig, som transekskluderende og som en hatgruppe. En rapport fra Global Project Against Hate and Extremism, som har bånd til Southern Poverty Law Center, beskrev gruppen som en høyreekstrem hatgruppe. I 2020 etablerte Tonje Gjevjon, Loke Aashamar og Ola Movinkel LLH2019, som presenterer seg som en norsk søsterorganisasjon av britiske LGB Alliance. En vitenskapelig artikkel av professor Elisabeth Lund Engebretsen beskrev LLH2019 som del av «en sammensatt trussel mot demokratiet» som «utgjør et reaksjonært populistisk backlash mot grunnleggende menneskerettsprinsipper».

Referanser 

Anti-LHBT
Antikjønnbevegelsen
Magnus Holte

Magnus Holte (født 27. mars 2006) er en norsk fotballspiller som spiller for .

Rosenborg 
Han ble hentet til Rosenborgs SalMar-akademiet fra  foran 2021-sesongen.

Den 12. august 2022 skrev han under en proffkontrakt med Rosenborg ut 2025.

Den 18. september 2022 fikk han sin Eliteserie-debut for Rosenborg mot . 

Han ble samtidig, i en alder av 16 år og 175 dager, den yngste spilleren i seriesammenheng for Rosenborg. Den gamle rekorden var John Hou Sæters med 16 år og 258 dager. Den 6. november 2022 ble rekorden tatt over av Sverre Halseth Nypan, med 15 år og 322 dager.

Referanser

Eksterne lenker 
 
  Magnus Holtes profil hos RBK.no
  Offisiell statistikk for Rosenborg Ballklub, Magnus Holte

Norske fotballspillere
Fotballspillere for Rosenborg BK
Mawa Sesay

Mawa Sesay (født 15. april 2005) er en norsk fotballspiller som spiller for Vålerenga.

Hun signerte for Vålerenga i august 2022. Hun debuterte i Toppserien borte mot Stabæk, 18. september 2022.

Sesay har landskamper for J16, J17 og J19-landslaget til Norge. I 2022 spilte hun U17-EM for Norge.

Hun var med å stille lag for Hyggens J12 lag, 7er, til Norway cup 2017, de vant alle sine kamper. I 2018 var hun med Hyggen IF sitt Jenter 13 lag å spilte seg til en finale i Norway cup. Det ente med tap mot Skeid.

Referanser

Eksterne lenker 

 

Norske fotballspillere
Fotballspillere for Strømsgodset TF
Fotballspillere for Vålerenga Fotball
Eliteserien i futsal 2022/23

Eliteserien i futsal 2022/23 er det øverste nivået i norsk herrefutsal sesongen 2022/23. Serien startet 29. oktober 2022, og avsluttes 19. mars 2023.

Tabellen

Lagene

Arenaene

Resultattabell

Målscorere

Referanser 

Futsal i Norge
Futsal i 2022
Futsal i 2023
Sport i Norge i 2022
Sport i Norge i 2023
Mathusan Sandrakumar

Mathusan Sandrakumar (født 21. februar 1998) er en norsk fotballspiller som spiller for . Han forlater Moss 31. desember 2022.

Han debuterte i Eliteserien for , borte mot  den 6. november 2016.

Referanser

Eksterne lenker 
 

Norske fotballspillere
Fotballspillere for Vålerenga Fotball
Fotballspillere for Strømmen IF
Fotballspillere for Bærum SK
Fotballspillere for Levanger FK
Fotballspillere for IL Stjørdals-Blink
Fotballspillere for Moss FK
Flabellocaenia

Flabellocaenia er en slekt av rødvinger der hunnene er larvelignende.

Utseende 
Hannene er middelsstore, slanke, mørke rødvinger. Antennene er kamformede, rundt halvparten så lange som kroppen. Hodet er forholdsvis lite, mørkt farget, med små, utstående fasettøyne. Pronotum er avrundet trapesformet, noe bredere enn langt, tydelige smalere enn dekkvingene. Disse er utvidet bakover (litt pæreformede). Beina er mørke, ganske korte. Hunnene er foreløpig ukjente, men man antar at de er larvelignende (neoteniske).

Levevis 
De voksne hannene er dagaktive og treffes gjerne på blomster, der de spiser nektar og pollen. De voksne hunnene er neoteniske, det vil si at de er larvelignende også i det voksne stadiet. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.

Utbredelse 
Slekten er utbredt i Ecuador og Peru.

Systematisk oversikt 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien rødvinger (maskebiller), Lycidae
 Underfamilien Leptolycinae Leng & Mutchler, 1922
 slekten Flabellocaenia Pic, 1929
 Flabellocaenia bourgeoisi Pic, 1929
 Flabellocaenia iquitosensis Kazantsev, 2017
 Flabellocaenia ocopensis Kazantsev, 2017
 Flabellocaenia pastazensis Kazantsev, 2017
 Flabellocaenia tiputiniensis Kazantsev, 2017

Referanser

Eksterne lenker 
 

Rødvinger
Biller formelt beskrevet i 1929